దీపక్ పరేఖ్

దీపక్ పరేఖ్ (జననం 1944 అక్టోబరు 18) భారతీయ వ్యాపారవేత్త. ఆయన దేశంలోని ప్రముఖ హౌసింగ్ ప్రైవేట్ డెవలప్‌మెంట్ ఫైనాన్స్ సంస్థ అయిన హౌసింగ్ డెవలప్‌మెంట్ ఫైనాన్స్ కార్పొరేషన్, ముంబై (HDFC) మాజీ ఛైర్మన్.

విద్య 
దీపక్ పరేఖ్ తన పాఠశాల విద్యను ఫోర్ట్‌లోని సెయింట్ జేవియర్స్ హైస్కూల్‌లో పూర్తి చేశాడు. తరువాత ముంబై విశ్వవిద్యాలయానికి అనుబంధంగా ఉన్న సిడెన్‌హామ్ కళాశాల నుండి బ్యాచిలర్ ఆఫ్ కామర్స్ (బీకామ్) పట్టభద్రుడయ్యాడు. ఆయన ఇన్‌స్టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్, వేల్స్‌ (ICAEW)లో చార్టర్డ్ అకౌంటెంట్‌గా కోర్సు కోసం 1965లో ఇంగ్లాండు వెళ్ళాడు; ఆయన లండన్‌లో విన్నీ, స్మిత్ అండ్ విన్నీ (ఎర్నెస్ట్ & యంగ్‌)లో తన ఆర్టికల్స్ పూర్తి చేశాడు.

ఆయన ఇండియన్ ఇన్స్టిట్యూట్ ఆఫ్ బ్యాంకింగ్ అండ్ ఫైనాన్స్ సర్టిఫైడ్ అసోసియేట్ ఆఫ్ ఇండియన్ ఇన్స్టిట్యూట్ ఆఫ్ బ్యాంకర్స్ (CAIIB) కూడా పూర్తి చేశాడు. ఆయన మొదటి ప్రయత్నంలోనే తన అసోసియేట్ చార్టర్డ్ అకౌంటెంట్ (ACA) సాధించి న్యూయార్క్‌లోని కన్సల్టింగ్ ఆర్మ్ ఎర్నెస్ట్ & ఎర్నెస్ట్‌లో ఉద్యోగం పొందాడు.

కెరీర్ 
ఆయన ఎర్నెస్ట్ & యంగ్, గ్రిండ్‌లేస్ బ్యాంక్, చేజ్ మాన్‌హట్టన్ బ్యాంక్‌లలో దక్షిణాసియాకు సహాయక ప్రతినిధిగా పనిచేసాడు. ఆయన 1978లో హౌసింగ్ డెవలప్‌మెంట్ ఫైనాన్స్ కార్పొరేషన్‌ (HDFC)లో చేరాడు. ఆయన 1997లో ఇన్‌ఫ్రాస్ట్రక్చర్ డెవలప్‌మెంట్ ఫైనాన్స్ కంపెనీ లిమిటెడ్ (IDFC)కి నాన్-ఎగ్జిక్యూటివ్ ఛైర్మన్ అయ్యాడు, ఆయన ఐసెక్ (AIESEC) ఇండియా, యూఎస్ ఇంజినీరింగ్ కన్సల్టెన్సీ దిగ్గజం, AECOM, ట్రిబెకా డెవలపర్‌ల సలహా బోర్డు సభ్యుడు కూడా.

భారత ప్రభుత్వం ఏర్పాటు చేసిన వివిధ కమిటీలలో ఆయన సభ్యుడిగా ఉన్నాడు. ఆయన 1964లో యూనిట్ స్కీమ్‌ను పటిష్టపరిచే చర్యలను సిఫార్సు చేసేందుకు ఏర్పాటు చేసిన ఉన్నత స్థాయి నిపుణుల కమిటీకి ఛైర్మన్‌గా నియమితుడయ్యాడు. రిజర్వ్ బ్యాంక్ ఆఫ్ ఇండియా సెక్యూరిటీస్ మార్కెట్ రెగ్యులేషన్ కోసం అడ్వైజరీ గ్రూప్‌కు ఛైర్మన్‌గా నియమించింది. ఇతర దేశాలలో ఉన్న ప్రమాణాలతో భారతదేశంలోని ప్రమాణాలు. విద్యుత్ రంగంలో సంస్కరణల ప్రయత్నాలను పరిశీలించేందుకు విద్యుత్ మంత్రిత్వ శాఖ ఏర్పాటు చేసిన నిపుణుల కమిటీకి కూడా ఆయన ఛైర్మన్‌గా ఉన్నాడు.

గుర్తింపు 
దీపక్ పరేఖ్ బిజినెస్ ఇండియా నుండి బిజినెస్ మ్యాన్ ఆఫ్ ది ఇయర్ 1996, ఆల్ ఇండియా మేనేజ్‌మెంట్ అసోసియేషన్ (AIMA) ద్వారా జె.ఆర్.డి.టాటా కార్పొరేట్ లీడర్‌షిప్ అవార్డుతో సహా పలు అవార్డులను గెలుచుకున్నాడు. ఆయన సేవల రంగానికి చేసిన సేవలకు క్వాలిటీ కోసం క్వింప్రో ప్లాటినం అవార్డును అందుకున్న మొదటి వ్యక్తి. ది ఎకనామిక్ టైమ్స్ ద్వారా లైఫ్ టైమ్ అచీవ్‌మెంట్ కోసం కార్పొరేట్ అవార్డును అందుకున్న అతి పిన్న వయస్కుడు కూడా. భారత ప్రభుత్వం ఆయనకు పద్మభూషణ్‌ను ప్రదానం చేసింది. 2010లో, ఆయన అనేక సంవత్సరాలుగా ఫైనాన్స్ అండ్ అకౌంటెన్సీ వృత్తికి చేసిన కృషికి గానూ, ది ఇన్స్టిట్యూట్ ఆఫ్ చార్టర్డ్ అకౌంటెంట్స్ ఇన్ ఇంగ్లాండ్ అండ్ వేల్స్ అత్యుత్తమ అచీవ్‌మెంట్ అవార్డును అందుకున్న మొదటి అంతర్జాతీయ గ్రహీత.

ఇండియన్ ప్రీమియర్ లీగ్ (IPL-7) తాత్కాలిక ఛైర్మన్‌గా ఉన్న సునీల్ గవాస్కర్‌కు సలహాదారుగా ఆయన నియమితులయ్యాడు. ఆయన IIMUN సలహా బోర్డులో కూడా ఉన్నాడు.

మూలాలు 
భారతీయ వ్యాపారవేత్తలు
వాణిజ్యం, పరిశ్రమలలో పద్మ భూషణ్ గ్రహీతలు
పద్మ పురస్కారాలు
1944 జననాలు
భారతీయ జైనులు